Transelectrica a inaugurat noua stație electrică de transformare în zona Argeș-Vâlcea. Care e valoarea investiției
Compania Națională de Transport al Energiei Electrice Transelectrica a inaugurat, miercuri, realizarea unui nou nivel de tensiune, respectiv de 400 kV în cadrul stației Arefu 220/110 kV, „care asigură astfel stabilitatea și siguranța în funcționare a rețelei electrice de transport și alimentarea în condiții optime a consumatorilor din regiunea Argeș-Vâlcea”. Investiția s-a ridicat la o valoare totală de peste 83 de milioane de lei.